Coalition for Advancing Research Assessment lansează două apeluri de tip Cascade Funding pentru reforma evaluării în cercetare 
Cercetătorii Universității din București sunt invitați să aplice la o nouă oportunitate de finanțare a proiectelor de cercetare prin Coalition for Advancing Research Assessment (CoARA). Sunt eligibili pentru acest proiect orice instituții non-profit sau cele din domeniul finanțării cercetării ori research performing, din zona europeană de cercetare (European research Area - ERA).
Organizatorii încurajează depunderea candidaturilor, având în vedere 3 tipuri de proiecte eligibile:
· proiecte de colaborare (teaming), care se concentrează pe transferul de experiență și cunoștințe de la organizațiile mai experimentate către cele care au mai puțină experiență. Suma maximă acordată este de 40.000 euro, pentru proiecte cu o perioadă de 1 an;
· Proiecte instituționale pilot -  pentru a experimenta si evalua noi abordări de evaluare, proceduri, cadre de lucru și instrumente în contextul unei inițiative concret definite. Grantul maxim acordat este de 30.000 euro, pentru proiecte cu o durată de 1 an;
· Proiecte de schimbare instituțională – grantul se acordă pentru a oferi mijlocele necesare accelerării schimbărilor în procedura și procesele unei organizații. Valoarea maximă atinge 60.000 euro, iar durata proiectelor este de 1 an.
Termenul limită pentru trimiterea proiectelor este 26 iunie 2024. 
Menit să transforme acordurile în acțiuni concrete, proiectul CoARA alocă 2.75 milioane de euro instituțiilor care își propun să implementeze reforme la nivelul evaluării cercetării. Candidaturile eligibile sunt limitate la entitățile legale din cadrul statelor member ale UE care sunt asociate programului Horizon Europe Framework Programme for Research and Innovation.

